ಮುಂಬೈ:ಹೂಡಿಕೆದಾರರು ಈಗ ಗುರುವಾರ ಅಂದರೆ ಫೆಬ್ರವರಿ 1ರ ದಿನ ಬೆಳವಣಿಗೆಗೆ ಮೇಲೆ ಕಾತರದಿಂದ ಕಣ್ಣಿಟ್ಟಿದ್ದಾರೆ. ಫೆ.1 ರಂದು ದೇಶದ ಮಧ್ಯಂತರ ಬಜೆಟ್ ಮಂಡಿಸಲಿದೆ. ಇದೇ ವೇಳೆ ಬಡ್ಡಿ ದರಗಳಿಗೆ ಸಂಬಂಧಿಸಿದಂತೆ ಅಮೆರಿಕದ ಕೇಂದ್ರೀಯ ಬ್ಯಾಂಕ್ ಆಗಿರುವ ಫೆಡರಲ್ ರಿಸರ್ವ್ ಪ್ರಮುಖ ಘೋಷಣೆ ಮಾಡಲಿದೆ. ಈ ಎರಡು ಬೆಳವಣಿಗೆಗಳು ಷೇರು ಮಾರುಕಟ್ಟೆಯ ಮೇಲೆ ವ್ಯಾಪಕ ಪರಿಣಾಮ ಬೀರಲಿದೆ.
ಕೇಂದ್ರ ಸರ್ಕಾರವು 2024 ಮಧ್ಯಂತರ ಬಜೆಟ್ ಅನ್ನು ಫೆಬ್ರವರಿ 1 ರಂದು ಮಂಡಿಸಲಿದೆ. ಈ ಬಜೆಟ್‌ಗೆ ಒಂದು ದಿನ ಮೊದಲು ಜನವರಿ 31 ರಂದು ಷೇರು ಮಾರುಕಟ್ಟೆಯಲ್ಲಿ ಚೇತರಿಕೆ ಕಂಡಿದೆ. ವಾರದ ಮೂರನೇ ವಹಿವಾಟಿನ ದಿನದಂದು ಆರಂಭಿಕ ನಷ್ಟದಿಂದ ಚೇತರಿಸಿಕೊಂಡ ಬಿಎಸ್‌ಇ ಸೂಚ್ಯಂಕವು 612.21 ಅಂಕಗಳ ಏರಿಕೆ ದಾಖಲಿಸಿದೆ. ನಿಫ್ಟಿ ಸೂಚ್ಯಂಕ ಕೂಡ 203.60 ಅಂಕಗಳ ಏರಿಕೆ ಕಂಡಿದೆ.
“ಮಧ್ಯಂತರ ಬಜೆಟ್‌ಗೆ ಮುಂಚಿತವಾಗಿ, ಮಾರುಕಟ್ಟೆಯಲ್ಲಿ ಸಕಾರಾತ್ಮಕ ಭಾವನೆಯು ರೂಪುಗೊಳ್ಳುತ್ತಿದೆ. ಬಜೆಟ್ ಬಗ್ಗೆ ನಿರೀಕ್ಷೆಗಳು ಕಡಿಮೆಯಾಗಿದ್ದರೂ ತೆರಿಗೆ ಆದಾಯ ಮಾರುಕಟ್ಟೆಯಲ್ಲಿ ಹೆಚ್ಚಾಗುವ ನಿರೀಕ್ಷೆಯಿದೆ.ವಿತ್ತೀಯ ಕೊರತೆಯು ಕಡಿಮೆ ಮಟ್ಟದಲ್ಲಿ ಉಳಿಯುವ ನಿರೀಕ್ಷೆಯಿದೆ. ಒಟ್ಟಾರೆ ಮಾರುಕಟ್ಟೆ ಪ್ರವೃತ್ತಿಯು ಅಸ್ಥಿರವಾಗಿದೆ ಎಂದು ಜಿಯೋಜಿತ್ ಫೈನಾನ್ಶಿಯಲ್ ಸರ್ವಿಸಸ್‌ನ ಸಂಶೋಧನಾ ಮುಖ್ಯಸ್ಥ ವಿನೋದ್ ನಾಯರ್ ಹೇಳುತ್ತಾರೆ.
ಫೆಡರಲ್ ಓಪನ್ ಮಾರ್ಕೆಟ್ ಕಮಿಟಿ (FOMC) ಸಭೆಯ ಮುಂದೆ ಜಾಗತಿಕ ಮಾರುಕಟ್ಟೆಗಳಲ್ಲಿನ ಭಾವನೆಯು ಮಿಶ್ರ ರೂಪದಲ್ಲಿದೆ ಎಂದೂ ಅವರು ಹೇಳಿದ್ದಾರೆ.
ಕಳೆದ ಎರಡು ವರ್ಷಗಳಲ್ಲಿ ಭಾರತದ ಆರ್ಥಿಕ ಬೆಳವಣಿಗೆಯು ಪ್ರಬಲವಾಗಿರುವುದರಿಂದ, ಸರ್ಕಾರವು ವಿತ್ತೀಯ ಬಲವರ್ಧನೆಯ ಮೇಲೆ ಬಜೆಟ್​ನಲ್ಲಿ ಕೇಂದ್ರೀಕರಿಸಬಹುದು. ಅಲ್ಲದೆ, ಜಿಡಿಪಿಯ ಅಂದಾಜು 5.2 ರಿಂದ 5.4 ರಷ್ಟು ವಿತ್ತೀಯ ಕೊರತೆಯ ಗುರಿಯನ್ನು ನಿಗದಿಪಡಿಸಬಹುದು. ಬಜೆಟ್​ ಹಾಗೂ ಅಮೆರಿಕದ ಫೆಡರಲ್​ ಫಲಿತಾಂಶಗಳೊಂದಿಗೆ ಘರ್ಷಣೆಯಾಗುತ್ತಿರುವುದರಿಂದ, ಮಾರುಕಟ್ಟೆಯು ಕೆಲವು ಏರಿಳಿತಗಳನ್ನು ಕಾಣಬಹುದೆಂದು ನಾವು ನಿರೀಕ್ಷಿಸುತ್ತೇವೆ. ಆದರೂ , ಒಟ್ಟಾರೆ ಪ್ರವೃತ್ತಿಯು ಧನಾತ್ಮಕವಾಗಿ ಮುಂದುವರಿಯುತ್ತದೆ” ಎಂದು ಮೋತಿಲಾಲ್ ಓಸ್ವಾಲ್ ಹಣಕಾಸು ಸೇವೆಗಳಲ್ಲಿ ಚಿಲ್ಲರೆ ಸಂಶೋಧನೆಯ ಮುಖ್ಯಸ್ಥ ಸಿದ್ಧಾರ್ಥ ಖೇಮ್ಕಾ ಹೇಳಿದ್ದಾರೆ.
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
ಭಾರತದಲ್ಲಿ ಬೇಳೆಕಾಳುಗಳು ಜನರು ಬಹುಮುಖ್ಯ ಭಕ್ಷ್ಯವಾಗಿದೆ. ಬೇಳೆಕಾಳುಗಳನ್ನು ವಾರಕ್ಕೊಮ್ಮೆಯಾದರೂ ತಿನ್ನಲಾಗುತ್ತದೆ. ಈ ಬೇಳೆಕಾಳುಗಳು ಪೋಷಕಾಂಶಗಳ ಆಗರವಾಗಿದ್ದು,…
ಬೆಂಗಳೂರು:  ಪಾಲಕರು ಪ್ರತಿ ಮಗುವಿನ ಮೊದಲ ಶಿಕ್ಷಕರು, ಅವರ ರೋಲ್ ಮಾಡೆಲ್. ಮಕ್ಕಳ ನಡವಳಿಕೆಯ ಮೇಲೆ…
Sign in to your account
Please enter an answer in digits:fourteen − 3 =
Remember me
